rlitschk/wikidir huggingface dataset:
Dr Kwartierverein Chloosterzälg-Rüütene isch e Verein vo dr Aargauer Gmeind Windisch. Er isch eine vo de eltere Kwartierverein vo dr Schwiiz. Er het zum Zwäck, d Inträsse vom Kwartier Chloosterzälg und Rüütene gägenüber vo dr Gmeind z verträtte. D Chlooschterzälg isch das Gebiet, wo im Weschte vom alte Chlooschter Königsfälde und vom alte Dorf Oberburg lyt. I dem Gebiet isch s röömischen Amfitheater vo Vindonissa. Bevor me’s uusgrabe het, isch das nur no en Tuele im Bode gsi, me het ere «d Bärisgruob» gseit. Ufem runde Theaterplatz findet jewyle s Windischer Jugetfäscht statt; früener het’s da au no en Umzug dur s ganze Dorf, vo Rüütene bis is Underdorf abe ggä. Ännet em Süessbach und bis ad Süüdbaan ischs Kwartier Rüütene, wo hüt d Überbouig Weiermatt stoot. S erschte Huus am Süessbach isch vor hundert Jaar die alti Saagi gsi. Die Flechi isch bis is 19. Jaarhundert Puureland gsi, eben eini vo de alte Zälge vo dr Gmeind. Sid 1906 sind am weschtleche Rand vo Windisch, grad bim Baanhof Brugg und au a dr Huuserstraass Hüüser bout worde, bsunders für d Ysebäänler und den au für d Fabriggler. 1949 sind s scho 104 Hüüser gsi. Derzue het d Wohnbougnosseschaft Brugg-Windisch,
Dr Robert Stäger (* 19. Juni 1902 z Vilmärge; † 27. Jänner 1981 z Muri) isch e Mundartdichter us em Aargau gsi. Dr Stäger isch us em Freiamt cho. Er isch Lehrer a dr Bezirksschuel z Woole gsi und het Gschichte us em Läbe z Vilmärge und im Freiamt gschribe. Und er isch au mit Radiosändige bekant worde. Im Gedicht De Hööchscht im Doorf lueget dr Güggel vom Chiledurm oben abe und seit, was er gseht. Dr Autor het sech zimli konsekwänt a d Gwoonete vo dr Dieth-Schrybig ghalte. Es Stück vom Stäger isch bim Schwiizer Fonogrammarchyv z Züri als Bischpiil füre Tieläkt vom Freiamt ufgnoo worde. Be eus, im Dorf. Zwölf Monetsbildli uf Freiämtertüütsch, Aarau 1945 De Hööchscht im Doorf. Freiämtertüütschi Gedicht, Suurländer, Aarau 1966 Schnitz und Hördöpfel. E paar Gedicht uf Freiämterdütsch, 1971 Freiämter-Stubete, 1946 Wohle früener und hütt, 1962 Dr Unkel Emanuel und anderi Lüüt us syner Wält, 1952 D Familie Tschätter, 1993 Carmen Furger: Stäger, Robert. In: Historisches Lexikon vo dr Schwiiz. J. M. Bächtold: Robert Stäger. In: Heimatschutz, 62, 1967, S. 32.
D Schwiizer Saagen us em Aargau sind e Samlig vo Saage, wo dr Ernst Ludwig Rochholz 1856 i zwöi Bänd useprocht het. Der Aarauer Kantiprofässer het in alne Regioone vom Kanton Aargau und glägentlech chly über d Kantonsgränzen use die alte Gschichte gsamlet, und denn het er se püschelet und uf die zwöi Büecher verdeilt. D Saage sind über beed Bänd durenummeriert, und es het im Ganze 517 Stück drinn. Derby sind vil teils zimlech usfüerlechi sprooch- und kulturgschichtlechi Kommentäär. Em Rochholz sini Schwiizer Saage sind es monumäntals Wärch ganz am Afang vo dr düütschsproochige Saageforschig, wo churz vorhär mit de Brüeder Grimm irere Märlisamlig und em Basler Germanischt Wilhelm Wackernagel agfange het. Die meischte Saage het dr Rochholz uf Hochdütsch ufgschribe und publiziert; aber e ganzi Reie sind i dr Mundart i de Büecher abtrukt, also i verschidene Idiom vo de vilfältige Aargauer Tieläkt. So isch das Wärch auf für d Mundartforschig e wärtvolli Grundlaag. Drum sind bim Schwiizerischen Idiotikon d Schwiizer Saage und em Rochholz sini andere wüsseschaftleche Schrifte zu dr alemannische Sproochgschicht verzeichnet. Schweizersagen aus dem Aargau, gesammelt und erläutert von Ernst Ludwig Rochholz. 2 Bänd, Suurländer, Aarau 1856. Nöiusgabe: Ernst Ludwig Rochholz: Schweizersagen aus dem Aargau.
Dr Theophil L’Orsa (* 15. Nofämber 1807 z Bärn; † 6. Februar 1853 z Rhyfälde) isch e Schwiizer Undernäämer gsi. Er isch z Bärn als Soon vom Pfarrer Jeremias L’Orsa, wo vo Silvaplana gsi isch, uf d Wält cho, un er het die chaufmännischi und die technischi Schuel psuecht. Anne 1843 het er im aargauische Rhyfälde mit drü Partner e Salzfabrigg gründet. Das isch d Salyne Rhyfälde, wo dank ere Konzässion vom Kanton Aargau vom 20. Brachmonet 1844 sit 1844 us em Schteisalz, wo dört gwune wird, Chochsalz und Salz für s Vee gmacht het. Das Wärch isch als Konkuränt vo de Undernääme ufträtte, wo sid 1836 z Muttänz, sid 1837 z Prattele und sid 1841 z Kaiseraugscht Salz us em Bode gnoo händ. 1848 isch no en Salyne z Riburg drzuecho. Anne 1874 isch mit em L’Orsa sim Wärch und de Fabrigge z Kaiseraugscht und z Riburg s grossen Undernääme Vereinigti Schwiizerische Rhysaline bildet worde. An Theophil L’Orsa erinneret dr Name vo dr L’Orsa-Straass z Rhyfälde. Sarah Brian Scherer: Theopil L’Orsa In: Historisches Lexikon vo dr Schwiiz.
Dr Urs Hofmann (* 27. Nofämber 1956 z Aarau) isch en Aargauer Politiker. Dr Hofmann chunt vo Aarau und er isch bi dr SP. Er het a dr Uni Züri Jus gstudiert. 1986 bis 1996 isch er Stadtroot vo Aarau gsi, sid 1997 Grossroot im Aargau und sid 1999 Nazionalroot. Sid em 1. April 2009 isch er Regierigsroot vom Kanton Aargau. Commons: Urs Hofmann – Sammlig vo Multimediadateie iim sini Website
Dr Suurländer Verlag isch e bedütende Schwiizer Verlag im Aargau gsi. Äxischtiert het er vo 1807 bis 2001. I sinere Gschicht het dr Verlag allewyl wider Schrifte vo dr alemannische Literatur und Sproochwüsseschaft truckt. Er isch 1807 vom Heinrich Remigius Sauerländer (1776–1847), wo vo Frankfurt am Main zerscht uf Basel cho isch, zäme mit em Basler Truker Samuel Flick z Aarau gründet worde. Zum Betriib het en eigeti Truckerei ghört, sid 1828 au en Buechbinderei, und vo 1822 bis 1848 het dr Verlag sogar z Chüddige im Jura grad au na en eigeni Babbyyrfabrigg gha. Em Suurländer sin erscht gross Hauptautoor isch dr Heinrich Zschokke gsi. Däm dütsche liberale Schriftsteller, wo i dr unsichere Zyt im Düütsche Rych uf Aarau ggangen isch, sini Schrifte sind im ganze düütschssproochige Ruum bekant gsi. Bim Suurländer isch d Zytschrift «Schwiizerbott» usecho, wo dr Zschokke als Scheffredakter zämegstelt het. Dr Verlag het em Johann Heinrich Pestalozzi sini Wucheschrift für Mönschebildig und em Philipp Emanuel von Fellenberg sini Landwirtschaftliche Bletter vo Hofwil useggää. Langi Zyt isch dr Suurländer d Trukerei vo dr Aarauer Zytig gsi. Im 20. Joorhundert het dr Verlag bsunders Chinder- und Jugetbüecher und Schuelschrifte useggää. Und es sind au Sachbüecher zu dr
D Wyyne isch e Fluss i de Kantöön Luzärn und Aargau. Si isch 32 Kilometer lang. D Wyyne ghört zum Flusssyschteem vom Rhy. Dr Fluss foot bim luzärnische Nöidorf im Chegelwald a und flüsst gäge Noorde durs Wyynetaal ab. Nach nüün Kilometer chunt er über d Kantonsgränze in Aargau und denn lauft si underwägs bi de Dörfer Mänzike, Rynech, Underchulm, Töüffetu und Gräniche verby; und bi Suhr mündet si id Suhre, wo churz drufabe id Aare flüsst. Commons: Wyna – Sammlig vo Multimediadateie
Dr Xaver Severin Gretener (* 28. Oktober 1852 z Dietwil, † 27. Augschte 1933 z Breslau) isch e Schwiizer Jurischt gsi. Dr Gretener isch z Dietwil im Kanton Aargau uf d Wält cho. Er isch Bürger vo Cham gsi. Der Vorname Xaver isch bsunders i katolische Piet beliebt gsi. S Gymi het er z Aarau und z Schwyz psuecht, und z Würzburg, z Leipzig, z St. Petersburg und z Heidelberg het er Rächtswüsseschaft gstudiert. 1883 isch er a dr Uni Bärn Privatdozänt worde. I säbere Zit het er sini Frou, d Margrit Binder, wo us Brienz cho isch, ghürootet. 1890 isch er ordentleche Profässer vo dr Uni Bärn worde, und anne 1900 het men en uf Pole a d Uni vo Breslau berueffe. 1921 isch er i d Pänsion ggange. Am 27. Augschte 1933 isch dr Aargauer und Zuger Jurischt z Breslau gstorbe. Strafgesetzbuch für Russland. St. Petersburg 1882 Über die italienische positive Schule des Strafrechts. in: Zeitschrift des Bernischen Juristenvereins 20, Heft 1, Bern 1884 Zum Entwurfe eines Militärstrafgesetzbuches für die Schweizerische Eidgenossenschaft. Bern 1886 Zur Beurteilung des Entwurfs eines Strafgesetzbuches für den Kanton Aargau. in: Zeitschrift für Schweizer Strafrecht 6, Bern 1893 Die Zurechnungsfähigkeit als Frage der Gesetzgebung,
Dr Yann-Alexandre Fillion (* 14. Februar 1996 z Ottawa) isch e Tschütteler vom FC Aarau. Dr Yann-Alexandre Fillion isch e Kanadier. Er isch 1996 z Ottawa uf d Wält cho. 2015 het er bim FC Montreal als Profigooli agfange tschutte. I sim erschte Mätsch het Montreal gäge de FC Toronto Zwöi zwöizunull verloore. Wo dr FC Montreal anne 2016 ufghört het z spiile, isch dr Fillion uf Züri ggange, won er bim FCZ en Zwöijooresvertraag übercho het. D Zürcher händ en 2017 em schwedische Klub Umeå FC usglehnt und im April 2018 denn em Klub Nest-Sotra. Sid em Juli 2018 spilt dr Kanadier, wider als Läigaab vom FC Züri, bim FC Aarau als Gooli. Er isch i dr erschte Mannschaft ydeilt und het d Nummere 96. FC Aarau
S Huus Zum Pfaue isch es alts Huus i dr Altstadt vo Brugg. A dr Hauptstrooss vom alte Aargauer Stedtli, wo me vom Bahnhof zu dr Aarebrugg abe goot, stoot e ganzi Reie vo schöne alte Hüüser. S Huus Zum Pfaue het d Nummere 30. S Huus zelt im Schwizer Infäntaar vo de Kulturgüeter zu den Objäkt mit regionaler Bedüütig. Es isch im gotische Stil bout und i dr Brockzyt chly veränderet worde. Es het schöni Fänschter a dr Gassefront und uf dr Nordsyte zwöi grossi barocki Portaal mit us em Schtei ghauene Verzierige. Amene Chällerfänschter cha mes Datum 1710 ygraviert gseh. ZSO Brugg Region, KGS-Inventarnummer 15295.
Dr Gianuario Carta (* 1. Januar 1931 z Bitti uf Sardinie; † 14. Februar 2017 z Cagliari) isch en italiänische Jurischt und Bolitiker gsi. Är het s Rächt a dr Katolischen Universität vo Mailand studiert und isch zum Presidänt vo de Rächtsawält i de Provinz Nuoro gwäält worde. Sid 1965 isch är Regionalroot vo Sardinie gsi. Är isch vo 1968 bis 1983 für d Democrazia Cristiana i dr italiänische Abgordnetechammere, de Camera dei deputati, und vo 1983 bis 1992 im Senato della Repubblica gsässe. Är het parlamäntareschi Kommissione gleitet, so au die, wo d Skandal von ere Filiale vo dr Banca Nazionale del Lavoro undersuecht het. Nach verschidene andere staatlichen Ämter isch är vo 1983 bis 1986 Minister für d Handelsmarine im Kabinett Craxi I gsi. Gianuario Carta uf storia.camera.it Il gianburrasca della politica (Site cha nüme abgrüeft wärde; Suche im Webarchiv)[1] [2] Vorlage:Toter Link/old.unica.it Artikel uf old.unica.it vom 27. Juni 2012 Politica sarda in lutto, è morto l’ex ministro Dc Ariuccio Carta. (Memento vom 31. Augschte 2018 im Internet Archive) Artikel uf sardiniapost.it vom 14. Februar 2017
i7i13i15i15i16i17 Dè Baanhof Ärzingè isch ein vo zwei Baanschtationè i dè südbaddischè Gmeind Chleggau, wo im Gmeindshauptort Ärzingè a dè Hochrhybaan uff èm Abschnitt Waldshuèt-Schaffuusè lyt. Sit èm Dezèmber 2013 isch dè Ärzinger Baanhof weschtlichè Endpungt vo dè Schaffuuser S-Baan, ußerdèm isch d Streggi bis Schaffuusè zweigleisig un elegtrifizyrt. Dè Baanhof Ärzingè lyt im Dalboddè vom Chleggaudal sowiè am Fuèß un am Rand vom Wyybaudorf Ärzingè nur 200 Meter vo dè dütsch-schwizer Gränz èwäg un isch èn Gränzbaanhof. Nõchbòrbaanhöf vo Ärzingè sin dè Grièßemer Baanhof, wo 4,5 km südweschtlich positionyrt isch, un dè Bf. Traadingè, wo nu 600 m èwäg isch, well er uumittelbar ènnèt dè Gränz uff Schwizer Territorium lyt. Beidi Stationè ligèd au a dè Hochrhybaan. Barallel zuè dè Baanschtreggi un dōdemit au barallel zum Ärzinger Baanhof volauft d B 34, a wellèrè au in uumittelbarer Nôchi dè Gränzübbergang Ärzingè-Traadingè in Kanton Schaffuusè lyt. Im Chläggi, wiè-s Dal vo Traadingè obsi benamst wörd, gòt d B 34 als H 13 bis Schaffuusè un drübber usè witter. Dè Bau vo dè Bahnlinnie Basel–Konschdanz als Schlussstugg vo dè Baddischè Hauptbaan isch im 19. Johrhundert für d Ywooner vom Chleggau è technischi Sensation gsi. Nõch langè kommunalè Strittereiè um d Linnièfüürung
Briisgau-S-Baan 2020 isch è Brojèkt für s Yrichtè von èm S-Baan-Sischteem im Großruum Fryburg. S Brojèkt isch vom Zwèckvoband Regio-Naavokeer Fryburg (ZRF) is Läbbè gruèfè worrè isch. Dè Bedryb söll in èrè èrschtè Uusbauschtufè im Novembèr 2018 uffgnõ wörrè. Im Novembèr 2012 hèt dè DB Netz bekannt gää, dass es Brojèkt bis zuè drei Mòl düèrer wörrè chönnt, uss blaantè 290 Millionè Euro chönntet also öppè 870 Millionè Euro wörrè. Dõrum söll s Konzèpt znägscht nu mit Abschtrich umgsetzt wörrè. Unter m Brojèktnammè „Briisgau-S-Baan 2005“ isch uff dè Pilotschtreggè (Briisacher Baan, Elzdalbaan un öschtlichè Kaiserschtuèlbaan) è neus Vokeerskonzèpt entwicklèt worrè. Sèlli Baanlinniè sin uusbaut worrè, d Baanhööf modernisyrt un s Faarblaanaagebot dütlich uusgweitet worrè. Dagsübber vokeerèd di Züüge im Halbschtundètagt. Uff dè Briisacher Baan hèt d Briisgau S-Baan GmbH 1997 dè Bedryb vo dè Dütschè Baan übbernõ. Sitdèm wörrèd Regio-Shuttle (RS1) ygsetzt. Sit Mai 2000 vokeerèd d Züüg vo dè SWEG uff dè öschtlichè Kaiserschtuèlbaan zwüschè Goddènè un Baalingè im Halbschtundètagt, zwei neui Haltepüngt sin uffgmacht worrè. Uff dè Elzdalbaan vokeert sit Dezembèr 2002 ebbèfalls d Briisgau-S-Baan GmbH, bis zum Septembèr 2004 sin alli Stationè modernisyrt worrè. Dè Faargaschtzuèwachs hèt uff dè Elzdalbaan innerhalb vo zee Johr 300 % bedrait.
Dr Michael Kohn (* 23. Dezämber 1925 z Züri; † 7. Septämber 2018 ebe dert) isch e Schwyzer Ingenieur, Lobbyischt un Unternämer gsii. Wäg sym Engaschmänt fir d Chärnenergy in dr Schwyz het mer em dr Spitzname «Atompapscht» gee. Dr Michael Kohn het anne 1948 sy Studium an dr ETH Züri as diplomierte Böuingenieur abgschlosse, wun ere derno au in dr Forschig gschafft het. 1953 isch er Projäktingenieur bim Energyunternäme Motor-Columbus AG wore, wun ere au elf Johr speter Diräkter dervu woren isch. Au Staummdammprojäkt het er glaitet. Ändi vu dr 1950er-Johr isch er e baar Johr z Israel as Böulaiter vun eme Kanalsischtem gsii, wu Wasser vu dr Region vum See Genezareth in dr drucke Side vum Land gfiert het (National Water Carrier) – e vum Bund bolitisch unterstitzt Vorhaa, wu au Schwyzer Firme mitgmacht hän. Ab 1964 isch er im Verwaltigsrot vu Motor Columbus ghockt un het dää vu 1975 bis 1985 bresidiert. In däne Johr het er aa dr Verwaltigsrot vu dr Aare-Tessin AG für Elektrizität bresidiert un isch dodermit Gschäftslaiter vum Chärnchraftwärch Gösge un dur sy effetli Engaschmänt s Fyndbild vu dr Atomchraftgegner gsii. Anne 1974 isch er fir vier Johr Vorsitzer vu dr Aidgnessische Kummission
S Chnaabeschüüsse – oder wie me früener im Tialäkt gsäit hät: de Chnaabeschüüsset – isch es Volksfäscht z Züri. Das Fäscht findt all Jaar im Hèrpscht statt, und zwar im Septämber am Wuchenändi vor em Bätttaag. Das tradizionell Fäscht gits i der aktuelle Form sit 1899. Im Zäntrum stönd d Schüüsswettkämpf, wo öppe 5000 Buebe und sit 1991 au Mäitli um de Titel vom Schützekönig reschp. vo de Schützekönigin kämpfed. Mitmache törfed ali Jugetliche, wo im Kanton Züri woned oder deet i d Schuel gönd. Für s Startgält vo zwölf Franke chunt mer Munizioon und e Bradwurscht über. Gschosse wird mit em Sturmgwehr 90. Dèè, wo am mäischte Pünkt macht, chunt es Priisgält vo 5000 Franke über (Stand 2020). De Fäschtplatz isch im Albisgüetli under em Üetlibèèrg. Bis is 19. Jarhundert isch de Chnaabeschüüsset im Siilhölzli gsii. Dezue ane cha mer uf em Fäschtplatz e Chilbi bsueche – di grööscht vo de ganze Tüütschschwiiz. Commons: Knabenschiessen – Sammlig vo Multimediadateie d Website vom Chnaabeschüüse Christoph Landolt: Chilbi und Knabenschiessen. Woortgschicht vom 23. Septämber 2020, useggèè vo de Redakzioon vom Schwiizerischen Idiotikon. Schwiizerischs Idiotikon, Band VIII, Spalte 1440 f., Artikel Chnaben-Schiesset.
Dr Kànton Heene ìsch e Kànton ìm Département Bas-Rhin ìm Elsàss z Frànkrich. Dr Kànton ìsch àm 1. Janner 2015 grìndet wora. Hauiptort (frz. bureau centralisateur) vum Kànton ìsch Heene. Ìnsgsàmt hàt s ìm Kànton Heene 10 Gmeinde:
Dr Kànton Ìngwiller ìsch e Kànton ìm Département Bas-Rhin ìm Elsàss z Frànkrich. Dr Kànton ìsch àm 1. Janner 2015 grìndet wora. Hauiptort (frz. bureau centralisateur) vum Kànton ìsch Ìngwiller. Ìnsgsàmt hàt s ìm Kànton Ìngwiller 75 Gmeinde:
Als Schinnèbus, Schinnènomnibus bezièigswys Schinnèautobus wörrèd im dütschè Sprõchruum lychti zweiachsigi Vobrènnigsdrybwägè vo dè Ysèbaan bezeichnèt, wo für dè koschtègünschtigé Bedryb vo allem uff Näbbèbaanè entwicklèt worrè. Bi dè Dütschè Bundesbaan hèt s dõdefür d Abchürzung Schom gää. Schinnèbus sin nit z vowechslè mit dè seltènèrè Schi-Strõ-Bus, wo sowoll uff Schinnè wiè au uff dè Strõß faarè chönnè. Schinnèbus sin urschprünglich uss Umbautè vo Strõßè-Chraftfaarzüüg entschtandè. Im Unterschyd zu sellnè hèn Faarzüüg, wo vo vornèiè für dè Schinnèvokeer konzipyrt worrè sin, meischtens zwei Füürerschtänd un chönnèd in beidè Faartrichtungè mit glycher Gschwindigkeit faarè. Schinnèbüss sin im dütschè Sprõchruum als Lychtvobrènnungsdrybwagè (LVT) klassifizyrt. Dè Begriff Lychtvobrènnungsdrybwagè schließt witteri Faarzüügtǜpè mit iè, byschpillswys èn Deil vo dè vyrachsigè Drybwägè. Lut Bertelsmann Universal-Lexikon cha-nèn Schinnèbus sowoll zwei- wiè au vyrachsig syy. Näbbè dè Kurzform Schinnèbus sin andri Begriff wiè Schinnèomnibus odder Schinnèautobus vobreitet. Dè Uusdrugg Schinnèauto exischtyrt für èn „Chraftwagè mit Vobrènnungsmotor für Güèter- un Personèvokeer mit Radchrantzräder für s Faarè uff Schinnè, ungeignet zum Yschtellè in Züüg“. In andrè Sprõchè exischtyrèd äänlichi Bezeichnungè für Schinnèbüss, asè benamst d New York Central Railroad schu 1908 è Draisinè i dè änglischè Sprõch als railbus. Witterhy sin d Uusdrügg ferrobús bezièungswys buscarril (spanisch), autobus su
Seewis im Prättigau isch e Gmeind i dr Püntner Talschaft Prättigau. D Gmeind Seewis ghöört zur Region Prättigau/Davos und isch zunderscht im Prättigau. S Dorf Seewis lyt mee weder 300 Meter über dr Landquart uf ere sunnige Terrasse, grad vor dr Chlus, wo s Prättigau vom Rhytaal abtrännt. D Gmeind het drüü Frakzioone: Seewis Dorf, Schmitte und Pardisla. Am Bärghang zum Vilan ufe sind vil chlyneri Wyler und Einzelhöf. Im Norde vom Gmeindgebiet ligge d Alpe Sadrein, Alpnova und Fasons. Oben a dr grosse Fasonsalp goot dr Gmeindbann bis uf d Kreete vo dr Schesaplana (Rätikon), wo d Landesgränze zum Voralbärg drüber lauft. Bi Pardisla unde isch dr Bahnhof Seewis-Valzeina vo dr Rhätische Bahn. S erschte Mol chunt dr Ortsname vom Dorf Seewis anne 1224 im ene Dokumänt vor. Johann Gaudenz von Salis-Seewis (1762–1834), en Dichter und Militär, wo sin ursprüngliche Stammsitz z Seewis gha hed Michael Kuoni (1839–1891), en Chefbeamte und Mundartautor, wo z Seewis si Läbesabe verbracht hed Otto Clavuot: Seewis im Prättigau In: Historisches Lexikon vo dr Schwiiz. Commons: Seewis im Prättigau – Sammlig vo Multimediadateie Website vo dr Gmeind Seewis Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand
Dr Kànton Mützig ìsch e Kànton ìm Département Bas-Rhin ìm Elsàss z Frànkrich. Dr Kànton ìsch zem 22. März 2015 grìndet wora. Hauiptort (frz. bureau centralisateur) vum Kànton ìsch Mützig. Ìnsgsàmt hàt s ìm Kànton Mützig 51 Gmeinde:
Dr Kanton Brunstàtt ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Brunstàtt-Dìdene. Dr Kanton isch zem 22. März 2015 nej grinda worra. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Colmer-1 ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Colmer. Dr Kanton isch zem 22. März 2015 nej grinda worra. Zem Kànton gheere d Gmeind Ìngersche un a Teil vu Colmer. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Colmer-2 ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Colmer. Dr Kanton isch zem 22. März 2015 nej grinda worra. Zem Kànton gheere 12 Gmeinde un a Teil vu Colmer. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Kìngersche ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Kìngersche. Dr Kanton isch zem 22. März 2015 nej grinda worra. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Mìlhüüsa-1 ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Mìlhüüsa. Dr Kanton isch zem 22. März 2015 nej grinda worra. Zem Kànton gheert a Teil vu dr Stàdt Mìlhüüsa. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Mìlhüüsa-2 ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Mìlhüüsa. Dr Kanton isch zem 22. März 2015 nej grinda worra. Zem Kànton gheert a Teil vu dr Stàdt Mìlhüüsa. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Mìlhüüsa-3 ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Mìlhüüsa. Dr Kanton isch zem 22. März 2015 nej grinda worra. Zem Kànton gheert d Gmeind Ìllziun a Teil vu dr Stàdt Mìlhüüsa. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Rìxe ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Rìxe. Dr Kanton isch zem 22. März 2015 nej grinda worra. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Dr Kanton Saint-Louis ìsch a Kanton ìm Owerelsàss ìn dr Region Grand Est z Frànkrich. Hauiptort (frz. bureau centralisateur) vum Kànton ìsch Saint-Louis. Dr Kanton isch zem 22. März 2015 nej grinda worra. Dekret Nr. 2014-207 vom frànzeesche Ìnnaminischterium fìr d Nejgstàltung vu Kanton im Département Haut-Rhin Kanton im Département Owerelsass (Haut-Rhin)
Gäiswiller-Zäwerschdorf ìsch a frànzeesche Gmein ìm Unterelsàss ìn dr Region Grand Est (bìs 2015 Region Elsàss). D Gmein ghert zem Kanton Buxwiller un zem Arrondissement Saverne. Gäiswiller-Zäwerschdorf ìsch àm 1. Janner 2018 grìnda worra. Sa kummt vu dr Fusion vu da Gmeina Zäwerschdorf un Gäiswiller. Dr Maire vu Gäiswiller-Zäwerschdorf ìsch dr Jean-Georges Hammann. Gäiswiller-Zäwerschdorf gheert zum Kommünàlverbànd Pays de la Zorn. Dr elsassisch Dialekt vu Gäiswiller-Zäwerschdorf ghert zum Owerrhinàlemànnisch. Proteschtàntische Kìrch vu Gäiswiller Proteschtàntische Kìrch vu Zäwerschdorf Güetshof Wendling Michel Paul Urban: Lieux dits. Dictionnaire étymologique et historique des noms de lieux en Alsace. Édition du Rhin, Strasbourg 2003 Commons: Gäiswiller-Zäwerschdorf – Sammlig vo Multimediadateie Liste des maires au 25 avril 2014 (data.gouv.fr)